Austen Chamberlain
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Austen Chamberlain var en britisk politiker. Som britisk utenriksminister (1924–1929) var han en av grunnleggerne av Locarnopakten i 1925.
I 1892 ble Chamberlain medlem av Underhuset som liberal unionist. I årene 1895–1906 var han medlem av regjeringen, og var finansminister fra 1903 til 1906. Etter de liberales valgseier i 1906 ble han en av opposisjonens hovedledere. Han var minister for India fra 1915 til 1917, og ble ansett for sterkt reaksjonær av de indiske selvstyrepartiene. Fra 1919 til 1921 var han finansminister i David Lloyd Georges koalisjonsregjering, og fra 1924 til 1929 var han utenriksminister under Stanley Baldwin.Chamberlain søkte å bygge bro mellom Frankrike og Tyskland etter første verdenskrig. For sin andel i Locarnopakten fikk han i 1926 Nobels fredspris for 1925 sammen med Charles G. Dawes.I sine siste år advarte Chamberlain sterkt mot faren fra et nazistisk Tyskland. I 1935 utgav han sine memoarer, Down the Years.Han var sønn av Joseph Chamberlain og bror av Neville Chamberlain. Les mer i Store norske leksikon første verdenskrig første verdenskrig – fredsslutningene Locarnopakten mellomkrigstiden Nobels fredspris Eksterne lenker Nobelstiftelsens nettsider om fredsprisen 1925 Les mer i Store norske leksikon Dutton, David: Austen Chamberlain : gentleman in politics, 1985, isbn 0-86360-018-2, Finn boken  Stenersen, Øivind m.fl.: Nobels fredspris, 2001, isbn 82-02-17023-0, Finn boken